
CMB TA CONTRIBUI NA CLUB 
KIBRAHACHA 60+ CU 10,000 FLORIN 


P’E PROYECTO ‘TELEFON PA ADULTO MAYOR’ 


REFINERIA DI ARUBA CU NO TIN ENTRADA 


LO BAY NOMBRA 
DIRECTOR NOBO FAMIA DI 
MINISTER DI ENERGIA 


MINISTERIO PUBLICO OF GOBIERNO 


BALOR DI ORO CONFISCA A 
SUBI CU 750 MIL DOLLAR Y 
KENDE LO PAGA ESAKI? 


RELATO DI HORACIO ODUBER HOSPITAL 
KEHO DI PASHENTNAN CU 
A SINTA MAS CU 12 ORA 
SPERANDO RIBA AYUDO 

D 
esde cu e compania Mericano CITGO a bandona Aru- 
ba lagando e proyecto di refineria di San Nicolas atras, 
practicamente e refineria di RdA, a perde tur su entrada y a 
sigui draai riba NADA pero tur gasto di personal tabata ser 
cubri pa e compania di FMSA cu ta distribui gasolin y fuel oil 
pa avionnan. 


RdA ta practicamente “buitenspel” ya cu no movecionnan 
pa pone e refineria draai bek manera gabinete Wever Croes 
I na 2017 a anuncia caminda hasta Minister Glenbert Croes 
manera cu el a bira Minister, a instala un asina yama “help- 
desk” pa registra tur hende cu kier traha den e refineria pa 
evita cualkier tipo di maniobranan cu no ta faborece sola- 
mente algun grupo. 
E ‘helpdesk’ a bandona Aruba hunto cu CITGO pero traha- 
donan tuma den servicio pa gobierno e tempo ey, a wordo 
traspasa pa un otro departamentonan di gobierno of a pasa 
pa FMSA pero nunca e mandatario of gobierno a duna pueblo 
un splicacion. 


AWEMainta a ricibi informacion recientemente cu den proximo 
dianan, gobierno pa medio di Minister di Energia, lo anuncia 
cu lo nombra un director nobo pa RdA, ya cu e actual director 
of CEO di RdA, kende ta Renny Arends, lo baha cu pensioen. 
Na mes momento tin cu señala aki si esaki ta e caso, cu e 
CEO nobo di RdA lo bira e pesona di Ricky Lacle kende ta 
sobrino di Minister Glenbert Croes kende ta trahando actu- 
almente ainda cu FMSA. 


Ehempel di loke ta ser considera ehempel cla di “nepotismo” 
pa loke ta e refineria, caminda fuera di e sobrino cu lo bira 
e proximo CEO di RdA, tin entre otro ruman di e Minister, 
esta ex Minister Juni Croes trahando den RdA, tin su ruman 
muhe funcionando como abogado di e compania y tambe 
tin Maikito Croes den posicion halto den e compania cu pa 
algun luna caba, no ta ricibi entrada propio ya cu henter e 
proceso di rehabilitacion di e refineria, ta for di mesa por lo 
pronto. 


Minister Glenbert Croes algun dia atras a bolbe menciona 
cu ta trahando un rapport pa mira si por logra apertura di 
e refineria den un modelo mas chikito, mencionando pa di 
tantisimo ocasion nombra di Venezuela pa percura pa crudo 


pa e refineria di San Nicolas pero sin algo concreto. 


FMSA 
AWEMainta por a compronde cu RdA pa algun tempo caba ta 
wordo financia for di fondonan di FMSA cu si ta sigui produci 
entrada y tur trahado di RdA ta cobra via fondonan proce- 
dente di FMSA pero aki ta lanta e pregunta di con ta bay 
nombra un CEO nobo, mientras cu e refineria no ta funcio- 
nando, no ta produciendo entrada ya cu hasta e tankinan pa 
almacena petroleo, ta den mal estado y no por wordo uza 
por lo pronto. 


Minister Glenbert Croes den pasado a papia di un acuerdo 
firma cu Eagle LNG pa uza tereno di e refineria pa su proyecto 
di gas pa suministra WEB Aruba NV cu gas pero awor ta bin 
resulta cu no tin acuerdo firma entre RdA y Eagle LNG na 
cualkier momento. 


Eleccion ta den porta y Minister Glenbert Croes y su gobi- 
erno ta presentando plannan pa purba di convence pueblo 
votado cu tin cosnan grandi na caminda pero e estado 
deplorabel di e refineria di San Nicolas, cu pa seis aña no 
ta conoce ningun adelanto bou di Gabinete Wever Croes I 
y II caminda hasta a dicidi di kibra contract cu e compania 
Mericano, CITGO lagando e compania bandona Aruba sin 
paga e suma di 320 miyon dollar cu nan mester a paga sin 
nan no a cumpli cu e proceso di reapertura di e refineria. 


Refineria di Aruba cu no tin entrada 


Lo bay nombra director nobo 
famia di Minister di Energia 

N 
a luna di Februari 2024, lo cumpli ex- 
actamente 6 aña cu autoridadnan a 
detene dos persona y un serie di bara di 
oro, cual caso a ser trata pa Corte den 
Prome Instancia caminda esunnan envolvi 
a sali liber di acusacionnan di contraban- 
da y labamento di placa. 


Sinembargo Ministerio Publico no tabata 
di acuerdo cu e decision di Corte y a dicidi 
di apela e decision di Corte den Prome 
Instancia pero ya tin algun aña a pasa bay 
y ainda Hof no a keda cla cu e caso di apel- 
acion aki. 


Mientras tanto tur e tempo aki, e oro a ser 
pone den safe na Banco Central di Aruba 
caminda ainda e ta eynan sin sa kico pa 
haci cu e oro aki, ya cu ainda e caso di 
apelacion despues di mas di dos aña, 
ainda no a bin dilanti. 
Hues inicialmente a considera tur docu- 


mento di e companianan envolvi den 
transportacion di e baranan di oro aki, 
cumpliendo cu tur ley existente pero debi 
cu Hof ainda no por a trata e caso aki, e 
situacion ta bira dia pa dia mas complica. 


Hof no a duna nunca un splicacion di con 
te ainda no a stipula fecha pa atende cu e 
caso aki y tuma un decision pa caba sigur 
si tuma na consideracion cu e caso aki ta 
data for di 2018 y dentro di dos luna lo 
cumpli seis aña den e proceso di investig- 
acion. 
Doñonan di e cargamento di oro aki, ta 
sigui confia cu nan lo haya e 50 kilo di oro 
aki, cau na luna di Mei di 2018, tabatin un 
balor di 2 miyon mas 100 mil dollar pero 
AWEMaimta ta considera cu despues di 
tur e seis añanan di investigacion, e balor 
no a keda para eynan ya cu prijs di oro 
riba mercado mundial, ta aumenta formal- 
mente den e periodo aki. 
Si analisa awor cu prijs di oro pa kilo cu 
na 2018 tabata di 42 mil dollar y awor na 
2024 e prijs di oro a subi durante den e 
periodo aki te na 63 mil dollar pa kilo loke 
ta un diferencia en total di 750 mil dollar y 
ta lanta e pregunta ta kende lo tin cu paga 


e diferencia aki na final di e caso. 
Ministerio Publico no a keda contento cu 
e decision di Corte den Prome Instancia 
y a dicidi cu henter e proceso di trans- 
portacion y control di duana den e caso 
aki, tabata segun reglanan existente mas 
ainda cu ta varios aña caba e tipo di trans- 
porte di oro a bin ta tumando luga. 


Mas sorprendente ta e hecho cu ainda Hof 
no a fiha un fecha pa atende cu e apel- 
acion di Ministerio Publico largando un 
proceso cu mester a keda resolvi masha 
tempo caba, ya cu seis aña strobando un 
negoshi legal, strobando comerciante nan 
envolvi tanto aki na Aruba como den exte- 
rior, no ta e forma di trata hende cu a bin 
ta haciendo e negoshi aki pa algun aña 
caba, cumpliendo cu tur regla existente 
loke Hues di Corte den Prome Instancia 
tambe a señala den su decision. 
E tardanza ta creando e impresion cu auto- 
ridadnan hudicial ta buscando un forma pa 
no hinca nan mes den un situacion dificil 
ya cu entre otro ta conoci cu falta un bara 
di otro di e cantidad di 50 kilo cu a wordo 
confisca y tin cu mira ta con ta regla esaki 
legalmente! 


Ministerio Publico of gobierno 


Balor di oro confisca a subi cu 750 mil dollar y kende lo paga esaki? 


D 
i dos dia di Pasco den oranan di 
marduga, algun hoben den un 
auto, tabata coriendo den Wilhelmi- 
nastraat c’un velocidad halto camin- 
da den cercania di Paris Restaurant, 
algo a bay robes y chauffeur di e auto 
aki a cuminsa perde control riba e 
stuur. E auto a subi acera dilanti di 
Algemene Rekenkamer, caminda el a 
dal riba un pilon di beton cu tin riba 
acera y cu e velocidad halto, e auto 
a bula pasa over di dos pilon si mi- 
shi cu esakinan, indicando e veloci- 
dad halto cu e auto tabata coriendo. 
Ora cu e auto a bin bek riba acera el 
a dal riba dos otro pilon sigui core 
riba acera dunando indicacion cu e 


chauffeur no tabatin control mes riba 
e vehiculo, subi acera di e rotonde un 
tiki pabou pa despues ranca algun 
palo cu ta proteccion pa peatonnan 
pa despues bay dal den un palo di luz 
pa asina porfin para keto. 
Tres hoben den e auto a dicidi di Sali 
for di e auto, a los plachi di number 
di e auto y a cora bay for di e sitio 
di accidente pero lagando docu- 
mentonan den e auto cu cual por a 
confirma na kende e vehiculo tabata 
registra. 
Un rato despues un di e tres ‘muske- 
teernan’ a regresa na e sitio, a wordo 
getest pa alcohol y el a keda deteni 
pa e destruccion cu el a ocasiona. 


Auto bulado milagrosamente no a mata hende 

Cu Orguyo, 


WEB ta cende e luz 
pa comunidad di Aruba. 


Di e famia di WEB pa bo famia, 
Bon Pasco y un Feliz Aña 2024! 


22, 25, 26 y 29 di december 
1 y 2 di januari nos ta cera. 


Pa caso di storing por yama 525-4300 


Balashi 76, Aruba | T. 280 4600 
WEB Aruba Chat: 525-4600 | www.webaruba.com 


D 
en proximo dianan lo tin varios cambio pa loke ta gerencia di e.o. Re- 
fineria di Aruba (RDA), pero tambe den Fuels Marketing Supply Aruba N.V. 
(FMSA). Asina p.e. a yega nos mesa di redaccion e informacion cu e proximo 
Managing Director di Refineria di Aruba lo bira sr. Ricky Lacle. 
Ricky Lacle ta un sobrino di Minister Glenbert Croes, bao di hende maneho di 
e.o. RDA y FMSA ta cay. 
  
Ricky Lacle, kende ta forma parti te ainda di FMSA, lo bira awor CEO di RDA, 
reemplasando asina Reynold (Renny) Arends, kende a baha cu pensioen. 
RDA y tambe FMSA porcierto un companianan estatal (100%) di Gobierno 
di Aruba. Companianan cu de facto no ta generando ningun dividendo pa 
caha di Gobierno. Pasobra RDA no tin practicamente ningun entrada. E unico 
compania cu ta haci ganashi ta FMSA, pero cual ganashi ta bay pa paga sala- 
rionan di tur empleado di RDA, cu manera menciona no ta haci ningun clase 
di ganashi, Como tal no ta genera ganashi, pa Gobierno por cobra su divi- 
dend. 
  
REFINERIA 
Tin ora bo ta puntra bo mes, si eleccion ta pronto. Di tur promesa haci pa 
Gobierno MEP-RAIZ pa loke ta San Nicolas, practicamente no a cumpli cu 
nan. 
Awor Minister Glenbert Croes, kende hunto cu su prima, Prome Minister Evelyn 
Wever Croes a priminti cu nan lo si lo habri e refineria, a dicidi di institui un 
comision (atrobe) pa studia si por habri e refineria atrobe. 
Glenbert Croes lo a pidi e comision pa studia pa habri e refineria den un 


All in the family 


Ricky Lacle proximo Managing Director di Refineria di Aruba 


escala chikito, den forma di un Up-Grader, unda 
lo bay na importa heavy crude for di Venezuela, 
procesa esaki na Aruba y mande bek Venezuela 
pa termina cu e proceso di produci e demas 
productonan petrolero, manera jet-fuel, gasolin, 
kerosin, diesel etc. 
  
Cu e proceso aki, RDA cu un 400 trahado, lo pone 
e refineria den operacion, y lo genera entrada di 
como 30 dollar pa bari. Aruba lo por procesa 
sigur un 250 mil bari pa dia, loke lo nifica un 
bon entrada p’e refineria y consecuentemente, 
un dividend substancial pa Gobierno. 


Maske cu tur hende sa cu e refineria ta den 
estado deplorabel, cu algun inversion, p’e bira 
un Up-Grader, e ta factibel. Proximamente 
Conseho di Minster lo haya un presentacion di e 
estudionan haci, kico ta factibel y kico no. 
  
EAGLE GAS 
Ta resulta awor cu tur e fanfaria di un contrato 
cu Eagle LNG Gas, lo conduci na nada final- 
mente. Pasobra di tur MOU firma, tambe cu 
e.o. Quantum Oil and Gas Company cu ya no ta 
den”picture” mas, ta resulta cu Eagle LNG Gas, 
no tin nada firma cu p.e. cu Refineria di Aruba 
(RDA). Y si mira e tardanza cu tin, pronto Eagle 
LNG lo anuncia di no por cumpli cu nada. 
  
CITGO 
E exoneracion di 320 miyon dollar di CITGO, 
mester a ser cuestiona. E ta mucho fishy, 
pasobra kico cu lo pasa awor cu e refineria, e 
suma aki lo por a yuda pa un posibel reapertura 
di e refineria. 
P’esey awendia ta ser cuestiona, pakico nos 
tin un Parlamento cu no ta controla net nada. 
Coalicion cu mas bien ta vigila kico oposicion 
ta haci, pa despues cuestiona, pero no ta haci 
nada na interes di pueblo. 


Oposicion tambe ta masha keto y no ta controla 
Gobierno debidamente. P’esey Parlamento en 
general ta morto na soño. No ta cuestiona net 
nada. Unda Aruba por bay cu un Parlamento 
asina? Pueblo lo tin cu sa di husga su represent- 
antenan debidamente, y stop di keda fanatico 
ciego. 

OPENBARE AANBESTEDING 


Het Land Aruba is voornemens in het openbaar aan te besteden, het project: 
“VERTEL 2024 factureringssysteem voor vergunningen” 


Korte omschrijving van het werk: 
De opdracht betreft de aanschaf van een nieuwe database en software voor de facturering van vergunningen voor de Directie Telecommunicatiezaken 
(DTZ). Deze aanbesteding wordt uitgevoerd ten behoeve van het project “VERTEL 2024”. 


Uitvoeringstermijn: 
25 weken na datum van aanvang. 
Het bestek is vanaf 22 januari 2024 verkrijgbaar bij DTZ te Rumbastraat 19 tegen betaling van Afl. 250,-. 
De betaling dient te worden voldaan op de volgende bankrekening onder vermelding van “ToR-VERTEL 2024”: 
• RBC Royal Bank (Aruba) N.V. 
- bankrekening nr. 30.71.073 


Inlichtingen worden verstrekt op 22 januari, 2024 om 10.00 vm te DTZ. 
De Nota van Inlichtingen wordt vastgelegd op 12 februari,.2024 en is vanaf die dag verkrijgbaar bij DTZ. 
De Openbare aanbesteding vindt plaats op 22 februari, 2024 om 11.00 vm op het kantoor van de Directeur van de Directie Telecommunicatiezaken. 
Het Landsbesluit openbare aanbestedingen (AB 1996 no. 58) is op deze aanbesteding van toepassing. 
De directievoering is in handen van DTZ. 
De gestanddoeningstermijn is 90 dagen. 


De inschrijver moet bij zijn inschrijving de volgende vereisten overleggen: 
1. Gewaarmerkte inschrijvingsformulier. 
2. Gewaarmerkte specificatie inschrijfsom. 
3. Bewijs van inschrijving in het register van de Kamer van Koophandel van Aruba (niet ouder dan 6 maanden). 
4. Bereidheidverklaring tot het instellen van een bankgarantie van 10% van de inschrijfsom. 
5. Overige vereisten opgenomen in het bestek. 


Inschrijving dient te geschieden op het bij het bestek gevoegde en gewaarmerkte inschrijvingsformulier. 


A 
yera dr Horacio Oduber Hospital a 
emiti un comunicado di prensa cu 
informacion di e dos dianan di celebra- 
cion di Pasco caminda a registra un to- 
tal di 352 hende cu a acudi na depar- 
tamento di emergencia pa ricibi ayudo 
of asistencia. 


Segun e relato, esaki ta mas abou cu e 
cantidad registra na 2022 caminda un 
total di 404 persona a busca ayudo y 
loke a ser registra e aña aki, tabata for 
di 24 di december te cu 25 di december 
te cu 6’or di atardi. 


Di e total di 352 persona registra cu a 
ser atendi, 175 di nan a ricibi atencion 
medico y di e grupo aki, 56% tabata di 
hende muhe caminda esun mas chikito 
tabata di un baby di 20 dia cu a rekeri 


asistencia medico. 
Segun e informa di e total di 175 
persona atendi, 55 di nan tabata pa 
motibo di lesion di cual 4 tabata rela- 
ciona cu accidente di trafico, tres 
persona lesiona den accion di violencia 
y dos pa intoxicacion mientras cu tin 
casonan cu a wordo atendi pa dolor 
den pecho, dolor di stoma, reaccion 
alergico, infeccion y problema pa hala 
rosea. 
Den e dos dianan di fiesta aki, un total 
di 33 persona mester a wordo interna 
den hospital di cual 48% tabata hende 
homber di cual 64% di nan tabata 
hendenan di 65 aña bay ariba. 


CAOS 
Loke a resalta den e relato emiti pa 
HOH, no a menciona di un situacion cu 


a surgi dia 26 di December, segunda 
dia di Pasco, caminda for di oranan di 
marduga, e sala di emergencia tabata 
yen di hende cu a bin busca ayudo cu 
varios problema fisico of di salud. 
Tin hende cu a sinta den e sala di espera 
pa oranan largo, sperando pa nan 
wordo atendi y esaki no a sosode y aki 
AWEMainta a ser informa di hendenan 
cu a yega hospital banda di 4’or di 
marduga y pa 6’or di atardi ainda no a 
wordo atendi. 


Hendenan cu a rabia y consumi formal- 
mente ya cu nan a sinta oranan largo 
cu malestar, cu dolor y cu keintura 
halto sin cu nan a ser atendi manera cu 
nan a spera y no tabatin mucho move- 
cion den e cantidad di hendenan cu a 
wordo atendi. 


Ta mas cu claro cu 
ta 
surgi 
un 
caos 
di hendenan cu ta 
cuminsa insulta traha- 
donan 
loke 
ta 
di 
condena pero no a bin 
cambio den esaki y tin 
hende cu a regresa 
nan cas despues di a 
pasa mas cu 14 ora 
sperando alivio pa loke 
nan tabata sinti. 


Pashent 
cu 
tabata 
vomita 
pa 
oranan 
largo cu loke tabata 
mustra riba un prob- 
lema di stoma pero el 
a sinta mas cu 10 ora 
sperando 
ayudo 
cu 
nunca el a haya loke 
tambe ta di cuestiona 
formalmente. 


Relato di Horacio Oduber Hospital 


Keho di pashentnan cu a sinta mas 
cu 12 ora sperando riba ayudo 

SPECIAL ANNOUNCEMENT 
HOLIDAY CLOSING HOURS 


In connection with upcoming holidays, our member banks 
announce the following operating hours: 


En conexion cu dianan di fiesta, banconan miembro ta anuncia 
nan siguiente orarionan di servicio: 


Friday, December 29th, 2023 Aruba Bank, Banco di Caribe and Caribbean Mercantile 


Bank branches will close for the public at 12:00pm. 


RBC branch will adhere to regular operating hours. 


Wednesday, January 3rd, 2024 All branches are open during regular hours. 


Diabierna, 29 di december, 2023 


Diaranson, 3 di januari, 2024 


Sucursalnan di Aruba Bank, Banco di Caribe, y Caribbean 


Mercantile lo cera nan porta pa publico 12:00pm 


RBC lo mantene orario normal. 


Tur sucursal lo ta habri cu orario normal. 


C 
aribbean Mercantile Bank N.V. (CMB) cu 
orguyo ta anuncia su contribucion di Afl. 
10,000.00 florin na Club Kibrahacha 60+, lide- 
rando e proyecto esencial di ‘Telefon pa adulto 
mayor’. E donacion aki ta un reconocemento di e 
causa noble di Club Kibrahacha, su empleado-, y 
boluntarionan pa cuida nos mayornan. 


E proyecto ‘Telefon pa adulto mayor’, inicia pa 
Club Kibrahacha 60+ oficialmente na April 2023, 
ta un esfuerso pa combati e soledad entre nos 
mayornan, uzando tecnologia progresivo y vision 
innovativo. E servicio aki ta brinda oportunidad 
pa boluntarionan ofrece compania y consuelo na 
nos mayornan, specialmente durante temporada 
di fiesta, pero tambe durante henter e aña. 


CMB ta balora y aprecia e esfuersonan incansabel 
di Club Kibrahacha 60+ pa mehora e calidad di 
bida di nos mayornan. “Nos ta spera cu e contri- 
bucion aki por yuda trece consuelo, alegria 
y compaña na esnan den nan aña di oro,” Sr. 
Roberto Dijkhoff, Managing Director di CMB a 
comenta. “Nos ta orguyoso di nos partnership 
cu Club Kibrahacha 60+ den crea un futuro mas 
feliz y inclusivo pa nos grandinan,” Ilán Lopez, 
Marketing & Public Relations OfÏcer di CMB ta 
comenta. 


E contribucion di CMB ta un paso significativo 
den brinda apoyo di e proyecto, dunando e 
importancia di cuida nos comunidad di grand- 
inan. Nos ta invita e comunidad di Aruba pa uni 
forsa y apoya e iniciativa valioso aki. 


Pa mas informacion tocante e proyecto ‘Telefon 
pa adulto mayor’ of con bo por contribui, por 
fabor bishita www.mitainclui.aw 


CMB ta contribui na Club Kibrahacha 60+ cu 10,000 florin 


P’e proyecto ‘Telefon pa adulto mayor’ 

DI TODO UN POCO PA 
REFLEXIONA 



Announcement of the 
Government of Aruba 
Treasury Bills issuance – Afl. 32,250,000.00 
January 5, 2024 – April 5, 2024 


Issuance pursuant to the State Ordinance on 
Treasury Paper (AB 1987 no. 3), State Decree 
Treasury Paper (AB 1988 no. 6), and the State 
Decree no. 1 of December 19, 2023. 


The Centrale Bank van Aruba (CBA) informs of the 
upcoming Government of Aruba (GOA) Treasury 
Bills issue on January 5, 2024, in multiples of Afl. 
250,000.00 and Afl. 1,000,000.00. 


Amount: 
Afl. 32,250,000.00 
Maturity: 
3 months 
Redemption date: 
April 5, 2024 


Participation in the upcoming GOA Treasury Bills 
issue is only allowed through the intermediation of 
a local commercial bank. Application forms must be 
submitted to the CBA on Wednesday, January 3, 
2024 at the latest at 12:00 p.m. (cutoff time). 


Aruba, December 28, 2023 
Centrale Bank van Aruba 


A 
lsnog e columna aki kier a desea henter 
pueblo di Aruba, Corsou y Bonaire, pero 
tambe nos lectornan na Hulanda y tur otro pais 
cu tin Arubiano ta biba y kier sa mas di nan isla, 
Un Bon Pasco, yena cu bendicion y cu aña 2024 
lo ta miho cu e aña aki, yen di prosperidad pa 
cada uno di Boso. 


P 
apiando di dianan di fiesta tras di lomba, 
atrobe loke ta resalta t’e demasiado acciden- 
tenan di auto cu tin. Motibo di esaki ta e.o.  de- 
masiado consumo di alcohol, texting riba celular, 
mientras cu ta manehando un auto. Chauffeur- 
nan no kier tende y ta kere cu nan ta un Super 
Chauffeur riba caminda publico. Ta di spera cu 
pa cambio di aña, no tin tanto accidente manera 
durante ultimo fin di siman. 


A 
ña 2023 ta cabando, y nos lo drenta un aña 
nobo, 2024. Y maske no ta Aña di Eleccion, 
e ta parce di ta. Aña di Eleccion de facto ta 2025. 


Pero si mira actividadnan di nos politiconan y sigur di esnan gobernan- 
do, unda awor atrobe ta sali anuncia un cantidad di Proyecto. Siendo 
cu te ainda no a cumpli cu tur Proyecto priminti cu MEP-RAIZ lo cumpli 
durante nan gobernacion. 


A 
unke cu tin un situacion tenso entre partidonan di coalicion, debi 
n’e votacion di RAIZ duna un mocion di AVP, cu ta ser mira como un 
acto di traicion di parti di RAIZ pa cu MEP. Di acuerdo cu observador- 
nan politico, asina mes e dos partidonan aki lo trata di tene otro duro, 
te proximo eleccion. 


P 
a finalmente no RAIZ, pero pa MEP saca e plug y manda Gobierno 
cas, manera lider di MEP a haci caba ultimo biaha, ora cu confianza 
a termina entre MEP-POR-RED.  Hopi ta kere cu esaki lo por tuma luga 
e aña venidero, yamando eleccion adelanta. 


U 
n Proyecto cu pronto lo wordo anuncia, te estudio haci pa un po- 
sibel reapertura di e refineria. E refineria tin posibilidad pa bira un 
Up-Grader, pa procesa crudo Venezolano, y manda bek Venezuela pa 
finalisa den productonan petrolero, manera jet-fuel, gasolin, kerosin, 
diesel etc., cu den estado cu e refineria di Aruba ta, no por produci net 
nada. E refineria ta den un estado deplorabel y lo no haya inversionista 
pa pone e refineria den posibilidad di loke e tabata. 


E 
situacion di Refineria di Aruba (RDA), actualmente no ta produci di- 
videndo pa Gobierno, pero e ta mas gasto, ya cu te awor Fuels & 
Marketing Supply Aruba N.V. (FMSA) ta haci ganashi, pero no ta yega 
pa duna Gobierno su “fair share”, pero su ganashi ta bay pa paga sal- 
ario di tur empleado (un 50) cu tin den RDA, di cual mayoria ta famia. 
(Friends & Family). 


P 
’esey trabao di Parlamento ta ser seriamente cuestiona. Coalicion 
ta dedica na politica barata, pero no ta haci nan trabao, pa controla 
Gobierno. Tur loke Gobierno haci ta bon, pero no ta bin cu ningun ini- 
ciativa pa trata di drecha gobernacion. Manera ta ser bisa: Un eleccion 
aworaki, lo no trece ningun cambio. Manera a sosode p.e. na Hulanda. 
No MEP, No AVP mas, pero ohala e partidonan manera MAS, Accion 21, 
e dos independientenan, hunto cu PPA, 
>>> 

Partido di Otmar Oduber y cu Booshi Wever uni, riba un solo lista pa bin 
cu un otro forsa politico. Hopi lo bisa: A wishfull thinking, pero tur cos 
ta posibel, si tin boluntad. 


K 
i dia nos gobernantenan ta demostra nan amor pa nos Papiamento? 
Cada bes cu anuncia un servicio (dienst) nobo, ta dun’e un nomber 
Hulandes. En special Minister Rocco Tjon. E no sa Papiamento, su co- 
lega di Educacion, Endy Croes no por coregi’e? 
Foei, foei. Rudy Croes como Minister a dicidi di cambia tur nomber 
Hulandes di su ministerionan den nombernan Papiamento. Pakico no 
sigui cu e maneho aki, y asina laga tur esnan cu kier converti Aruba den 
nan pais, di percura pa siña Papiamento. 


G 
obernador Alfonso Boekhoudt den su discurso di Pasco a dedica 
su mes na algun mensahe yamativo manera e.o. el a declara: “Tol- 
erancia no ta un actitud di djis  acepta tur cos di esnan cu ta diferente: 
E ta un compromiso profundo pa comprende, respeta y aprecia e dife- 
rencianan cu ta haci nos ken nos ta. E ta un reconocemento cu, a pesar 
di e variedad grandi di nos origen, nos tur ta igual cu mesun derecho y 
responsabilidad den nos comunidad”. 


“T 
olerancia ta encera un compromiso pa ta uni como pueblo, 
reconociendo cu nos diferencianan, no mester dividi nos, sino 
mas bien complementa otro y asina reforsa e lasonan cu ta mantene 
nos como un nacion cu por enfrenta su retonan. Conbibi cu otro, y no 
meramente co-existi.” 


“S 
tima bo prohimo manera bo mes”, te ainda ta un mensahe rel- 
evante pa nos. Esey mester inspira nos pa extende un man na 
otronan, construi puentenan enbez di murayanan di separacion p’asina 
nos ta sernan feliz. Demostrando empatia na nos prohimo nos ta ripara 
cu e ta sirbi manera un fundeshi solido pa tolerancia, ya cu e ta pro- 
move comprension pa e otro su situacion, pa su sentimentonan y su 
perspectiva den bida” 


E 
s mas, un actitud empatico ta yuda nos drenta den dialogo habri y 
constructivo cu hendenan cu a lanta den un otro ambiente cu nos. 
Nos ta mas inclina na scucha cu un curason yena cu compasion, loke 
ta activa nos cualidadnan Arubiano di amabilidad, union y harmonia. 
Y sin sa hopi biaha nos ta resolve nos conflictonan asina. Hopi biaha 
hende kier djis wordo scucha; sa cu tin un oido pa e desahoga su mes 
sin ningun expectativa of promesanan. Esaki ta e diferencia entre con- 
vivencia y co-existencia. 


N 
os mester rechasa intolerancia, division y 
sembramento di odio di tur sorto di mane- 
ra irefutablemente, y traha hunto pa crea un so- 
ciedad unda cada individuo tin e oportunidad 
pa prospera, independientemente di nan origen, 
abilidad, of creencia. Intolerancia ta un scuridad 
profundo unda discriminacion, falta di respet 
y hasta abuso por manifesta su mes sin wordo 
condena; caminda division social “di nos contra 
nan” ta reina; y unda e potencial di nos mes hen- 
denan ta wordo neglisha.” 


D 
en e pais aki cu tanto nos ta stima, nos ta 
bendiciona cu un tehido di cultura, idioma, 
tradicion, y creencianan. 60% di nos yiunan 
awendia ta nace y lanta den un hogar caminda 
cu por lo menos un di nan mayornan no a nace 
na Aruba. Historicamente, cu desaroyo di dife- 
rente industria for di oro y fosfaat, pa petroleo 
y turismo, a trece hende di diferente nacionali- 
dad cu a haci di Aruba nan hogar. Bibando den 
union cu otro a forma nos como un pueblo ama- 
bel, cordial y respetuoso pa cu otro como tambe 
pa cu nos bishitantenan. Esaki ta enrikece nos 
bida y amplia nos perspectivanan”. 


T 
e otro aña cu Dios kier 

A 
ruba Airport Authority N.V. (AAA) tin e placer di anuncia 
un desaroyo nobo den conexion for di La Isabela Inter- 
national Airport (JBQ) y awo tambe for di Punta Cana (PUJ). 
E expansion aki ta demostra nan dedicacion den reenforsa 
e laso cu Aruba. 


Expansion di servicio semanal 
Debi na e demanda creciente y na e popularidad pa biaha pa 
nos isla, Air Century, cu anteriormente tabata opera e ruta 
Aeropuerto Internacional La Isabela (JBQ) – Aruba (AUA) 
dos biaha pa siman, awo a amplia su oferta di vuelo. E move- 
cion strategico aki tin como meta pa atrae un mayor partici- 
pacion di parti di e mercado, satisface e demanda creciente 
actual y mehora e conexion en general. 


Desde dia 15 di december, Air Century a aumenta su servi- 
cionan entre JBQ y AUA di dos pa tres vuelo semanal, brin- 
dando e pasaheronan mas flexibilidad di biahe riba dialuna, 
diaranson y diabierna. 


Un gateway nobo riba e mapa di ruta di AUA 
E ruta Punta Cana - Aruba tabata existi anteriormente, 
pero a suspend’e na aña 2011, loke a resulta den un ruta 
lubida pa varios aña. Na momento cu a ripara cu keto bay e 
demanda pa e ruta aki tabata existi, Air Century a probecha 
e oportunidad pa reestablece e ruta bek. 


Desde dia 22 di december 2023, Air Century a reintroduci 
e gateway di Punta Cana riba e mapa di ruta di AUA. Basa 
riba nos compromiso di diferente opcion di biahe, e ruta aki 
lo ta un vuelo di henter aña cu lo ofrece vuelo semanal riba 
dialuna, diaranson y diabierna. 


“Nos ta hopi contento pa inaugura e ruta desde y pa 


Aeropuerto Internacional di Punta Cana (PUJ), e principal 
porta di entrada pa turista pa Republica Dominicana, brin- 
dando mas opcion di conexion. E conexion ta crucial pa 
turismo su desaroyo. Cu e ruta aki nos ta pretende promove 
e concepto di multidestinacion, brindando nos pasaheronan 
e oportunidad pa scoge itinerario cu lo permiti nan pa biba 
experiencianan inolvidabel na diferente ciudad”, asina Omar 
Chahin, presidente di Air Century, a duna di conoce. 


“Mas expansion di nos conexion dentro di e region Caribe 
ta un di nos puntonan principal di concentracion durante 
exploracion di ruta nobo y oportunidad pa Aeropuerto di 
Aruba. E incorporacion di e servicio aki pa Punta Cana ta pas 
perfectamente. Nos ta yama e ruta aki bonbini cu brasa habri 
y nos ta spera di por sigui explora mas oportunidad di awo 
pa futuro”, asina Jo-Anne Meaux-Arends, Aviation Business 
Development Executive na AAA, a expresa. 


Detaye di vuelo 
Pa mas informacion, booking di vuelo y pregunta, subi Air 
Century su website oficial https://aircentury.com/en/ of 
tuma contacto cu e representantenan di e aerolinea. 


Vuelo y capacidad di stoel 
E ruta di JBQ y PUJ lo ta opera pa un CRJ2 cu ta conta cu 
un capacidad di 50 stoel pa cada vuelo. E aumento di vuelo 
semanal pa JBQ y e ruta nobo di Punta Cana lo genera 750 
stoel adicional pa luna, loke ta representa un 60% di e 
capacidad pa e operacionnan di Air Century desde Santo 
Domingo. 


Ademas, e vuelo di Punta Cana tin un duracion di 1 ora y 15 
minuut desde Aruba y e ta e di dos destinacion mas popular 
den e region di Latino America. 


Air Century a anuncia expansion di servicio pa Aruba 


AAA ta yama bonbini na Air Century su 
ruta nobo conectando Aruba y Punta Cana 

Hopi daño material causa pa chauffeur hoben burachi 


A 
riba di dos dia di Pasco algo prome cu 12’or 
y mey di marduga, guardianan di hotel ta 
wordo sorprendi pa un zonido duro. 


Momento cu nan a bay mira kico tawata pasando 
a resulta cu un auto a pasa door di e tubonan, 
patras di e hotel y bay termina contra un palo di 
luz. Visiblemente nan por a ripara cu e chauffeur 
ta burachi; mientras e otro ocupantenan a piki 
nan cosnan y bandona e sitio den un otro auto. 


Tawata trata di un auto Acura. E chauffeur cu ta 
un hoben a keda atras, y lo a cuminsa cay bay 
tambe di sitio. Algun rato despues e lo a cana bin 
bek, y ey ta unda nan detene. 


Pues locual a sosode ta cu e chauffeur aki 
coriendo auto burachi a kita bay na su man 
robes, rancando e baranan memey caminda y 
caba ta dal contra un palo di luz. Di mes manera 
e por a alcansa un persona eynan, si e esaki 
tawata canando. Cu transportwagen e la wordo 
hiba warda di polis. 


Aruba tin un problema hopi serio mes di alcohol, 
unda cu ni maske cuanto conscientisacion, 
chauffeurnan ta keda bebe y stuur auto toch y si 
nan por bandona e sitio di accidente nan ta haci 
tambe. 

D 
iaranson den oranan di merdia, personal di e 
Pastorie na Paradera a solicita pa asistencia 
di polis un poco lihe. 


Ta asina cu un cabayero cu ta sufri di un of otro 
problema mental a dicidi di comete destruccion 
na un bentanan di e cas unda Pastoor di biba. 


Mester bisa cu e homber a haci uzo di un di e 
poste nan di luz cu ta bastante pisa pa kibra 
bentana y kozijn. Pues posiblemente den durante 
su psychose e la haya basta forsa cu e por a lanta 
e poste y haci e destruccion. 


Agentenan mesora a bay over na detene e 
cabayero cu ta un persona conoci den Paradera. 
E la wordo hiba cu transportwagen pa warda 
di polis na Macuarima unda cu lo mester tuma 
contacto cu instancianan concerni. 


Posiblemente no a haya su medicamento: 


Homber a comete destruccion na Pastorie di Paradera 

P 
asco anochi algo prome cu 10’or y mey polis 
y tambe ambulance a wordo manda un poco 
pabou di e brug di Piedra Plat, pa un accidente 
cu hende herida. 


Na yegada polis ta topa cu un Toyota Yaris, 
benta pazuid di caminda, contra algun baranca. 
E otro vehiculo a bandona e sitio, tumando direc- 
cion Santa Cruz. Segun testigonan na e sitio, lo 
tawata parse un Nissan Cube. 


Na yegada di Paramediconan; nan a opta pa 
solicita pa ayudo di brandweer pa saca e dama 
herida, cu tawata e pasahero dilanti. E dama a 
ricibi golpi na cara y lo tawata sangra. 


Na yegada di brandweer, nan a drenta accion 
kitando dos porta di e Yaris pa libera e dama 
y pas’e over pa Paramediconan, unda cu nan a 
hib’e Hospital.  


Polis di trafico na e sitio a opta pa departamento 
tecnico di polis presenta, pa haci nan parti di 
saca potretnan necesario. Caminda a keda cera 
pa basta rato. 


Dama pasahero herida den accidente hit&run 

C 
omo continuacion di e represion di e gobi- 
erno Nicaraguense contra figura di oposi- 
cion y Iglesia Catolico, un di dos obispo, Isidoro 
Mora, di e Iglesia di Siuna, n’e costa di Caribe, 
a wordo deteni despues di a participa den un 
misa conmemorativo di e aniversario di e Iglesia 
di Matagalpa. E detencion a tuma luga despues 
di e encarcelamento di obispo Rolando Alvarez, 
critico declara di gobierno, cu ta cumpli actual- 
mente un condena di 26 aña p’e cargonan cu ta 
inclui conspiracion y traicion. 


E acontecimentonan cu ta conduci n’e deten- 
cion di Mora ta tuma luga durante un homilia 
di 10 minuut caminda cu e ta menciona Alvarez 
brevemente y e obispo deteni, bisando: “nos ta 
resando aki pa Iglesia di Matagalpa, resando 
p’e obispo Rolando.” e dia siguiente, Mora a 
wordo deteni. E preocupacion p’e estado di 
Mora despues di su detencion a genera incer- 
tidumbre. 
E gobierno Nicaraguense, encabesa p’e presi- 
dente Daniel Ortega y e vice-presidente Rosario 
Murillo, ta considera Iglesia Catolico como 
forsa di oposicion, cualificando e protestanan 
contra e gobierno como un “intento di golpi di 
Estado.” E represion a intensifica na 2018, ora 
cu e protestanan contra e regimen a rementa, 
cu e resultado di un centenar di morto, miles 
di herido y un cantidad di detencion arbitrario. 
Decenas di miles di Nicaraguense a huy di e pais 
for di e tempo ey pa scapa persecucion. 
E accionnan autoritario di gobierno ta bay mas 
leu di e detencionnan, cu e expulsion di dos 
soeur Costaricense na april door di a resa pa 


Di dos obispo Nicaraguense deteni den 
cuadro di represion contra Iglesia Catolico 


Alvarez. Yader Morazan, experto den e sistema hudicial Nicaraguense, a 
señala un patronchi represion contra Iglesia Catolico, citando un dozijn di 
sacerdote y laico encarcela y e expulsion of e blokeo di e regreso di mas di 
200 persona, entre sacerdote y soeur. 
Recientemente a detene 11 persona vincula na organisacion Cristian acusa 
di labamento di placa, segun un comunicado di e website estatal El19digital. 
E contexto mas amplio di e accionnan aki ta alinea cu e consolidacion di e 
poder di Ortega, cu su cuestionabel victoria den e eleccionnan di 2021 pa un 
di cinco mandato, sigui p’e uzo di un ley di siguridad nacional pa encarcela 
figura di oposicion, periodista y activista di derecho humano. 
Mientras cu comunidad internacional ta observa e acontecimentonan preo- 
cupante aki, e dificil situacion di e figuranan religioso na Nicaragua ta pone 
enfasis riba un dificil ambiente na cual ta enfrenta, caminda cu expresa 
desacuerdo por conduci na detencion y persecucion. 

D 
en un buelta scur di acontecimento, Republica Checa ta enfrenta e se- 
cuelanan di un tiramento masivo tragico n’e Universidad Carolina di 
Prague, esun mas mortal di e historia di e pais den tempo di paz. E nacion 
a tene un dia di luto nacional, poniendo e banderanan na halve stok y te- 
niendo un minuut di silencio na honor di e 14 bidanan perdi y e cantidad 
di heridonan. 


E tirado a cu tiramento n’e Scol di Arte di e Universidad, treciendo e nacion 
Centro Europeo di 10 miyon habitante den shock. E atake a tuma luga riba 
loke lo tabata e penultimo dia di scol prome cu vakantie di Pasco, lagando 
e pais den shock y hororisa. 


Entre e victimanan tabatin studiante hoben, un docente stima y un hefe 
di departamento respeta. Lenka Hlávková, director di Departamento di 
Musicologia, tabata un experto di bon reputacion den cultura musical 
medieval Centro Europeo. E Departamento di Estudio Germanico a yora 
perdida di Jan Dlask, un docente describi como amigo y experto den liter- 
atura Finlandes y Fenno-Sueco. 


Tragedia na Republica Checa 


Diescuater morto den un 
tiramento na un universidad 


E tragedia tambe a cobra bida di Lucie 
Špindlerová, corector di examen y studiante 
di prome curso di e idioma Checo y estudio 
pa sordo; Magdaléna Křístková, studiante di 
idioma y estudio pa sordo conoci pa su spirito 
alegre y creativo; y Klára Holcová, un kogel- 
stooter di 20 aña prometedor, describi como 
un perdida “teribel” p’e Federacion Checo di 
Atletismo. 


Cuerpo di bombero Boluntario di Velichovky 
a lamenta morto di Aneta Richterova, desta- 
cando su papel di yiu y ruman stima, como 
tambe di amigo sincero. 


Mientras e nacion ta lidia cu e magnitud di 
e tragedia, a revela cu e autor di e tironan 
tabata probablemente responsabel di otro 
tres asesinato, entre nan esun di su tata y 
un dobel asesinato den un bario di Prague. E 
teribel suceso aki a provoca dolor y introspec- 
cion den un pais caminda tiramento masivo 
ta poco frecuente, loke a hiba autoridad pa 
investiga e motibonan cu a haci cu e agresor a 
efectua su matansa mortal. 


E pueblo Checo ta yora perdida di bida prom- 
etedor y ta enfrenta e impacto profundo di e 
tiramento den e universidad den su comun- 
idad. 

C 
omo resultado di un dificil situacion economico, e 
gobierno Cubano ta considerando aumenta prijs 
di combustibel y coriente of reduci e racionnan di e 
suministronan basico. Presidente Miguel Diaz-Canel a 
reconoce e necesidad di tuma medida dificil, hacien- 
do referencia n’e gravedad actualmente. E Minister di 
Economia a informa di un contraccion di e economia 
Cubano di 1-2% p’e aña, uni na un indice di inflacion 
di 30%. E problemanan di e vital industria turistico y 
di e produccion agricola a contribui n’e retonan eco- 
nomico. 
Diaz-Canel a nenga cualkier agenda neoliberal contra 
e pueblo, e negoshinan chikito of eliminacion di e 
canasta basico di e compra disponibel a traves di 
coupon di gobierno. Prome Minister Manuel Marrero 
Cruz a destaca e dilema di e gobierno, indicando 
cu debi n’e problemanan economico, nan lo mester 
aumenta e prijs di gasolin, coriente y gas of reduci e 
contenido di e vouchernan di racionamento di gobi- 
erno, afectando e cantidad di alimento y otro producto 
esencial disponibel. 
E crisis economico a provoca un exodo di cientos di 
miles di persona cu ta busca refugio na Merca. Aunke 
e ultimo informenan ta sugeri un mehoracion leve n’e 
rijnan di stacion di gasolin, e noticia di posibel subida 
di prijs lo por desencadena un careda pa para, loke lo 
afecta e bida cotidiano di hopi Cubano. 
E Asamblea Nacional del Poder Popular, e congreso 
Cubano, a aborda e preocupacionnan aki den nan 
sesionnan di clausura. E luchanan economico di e 
nacion a persisti cu e bista turistico na solamente 
64% di e nivelnan di 2019, debi n’e impacto continuo 
di e pandemia di coronavirus. Fuera di esey. E produc- 
cion di sucu a baha, loke a hiba e gobierno na recuri 
n’e importacion di alimento. 
E condicionnan economico dificil ta costando e 
ciudadanonan den tur nivel social, cu e trancamento 
di salario y e aumento di e prijsnan, loke ta ilustra un 
reto cada biaha mayor p’e poblacion. E acontecimen- 
tonan ta subraya e necesidad urgente di haya solucion 
pa stabilisa e economia Cubano y alivia e dificultadnan 
na cual su poblacion ta enfrenta. 


Gobierno Cubano ta contempla medida 
duro memey di crisis economico 

E 
Pagara tradicional y e paranda di fin di aña di Wind Creek 
Aruba lo ta diadomingo dia 31 di December, lo cende e 
pagara pa 1’or di atardi dilanti di Wind Creek Crystal Casino 
y lo sigui bay te cu Renaissance Marketplace! E pagara di e 
aña aki lo ta di 6 miyon tiro y naturalmente lo conta cu am- 
biente di dande y Robert Jeandor y su solo banda show na e 
stage principal na Renaissance Marketplace. 


E pagara di Wind Creek Aruba ta un tradicion pa añas caba, 
for di tur skina ta yega mirones pa presencia e pagara di mas 
grandi den centro di ciudad. Paul Gielen, General Manager di 
Wind Creek Aruba ta comenta: “Nos ta sumamente contento 
con e aña 2023 a bay. Nos a termina cu e renobacion di 
e camber nan di Renaissance Ocean Suites como tambe 
Renaissance Convention Center completo. 


E tradicion di nos pagara ta pa core cu fuku y habri un aña 
nobo cu hopi prosperidad. Pa 2024 nos lo sigui focus riba 
nos servicio, nos comunidad, como tambe riba e bienestar di 
nos empleadonan. Nos ta sumamente orguyoso di a wordo 
nombra “Renaissance Property of the Year” den e region 
di Caribbean y Latin America. Nos restaurant L.G Smith’s 
Steak & Chop House tambe a wordo nomina pa TripAdvisor 
como e “ Best of the Best Restaurant for fine dining in the 
Caribbean”. Esaki ta muestra di dedicacion di nos emplead- 
onan como tambe un estimulo pa sigui grandese e turismo 
di Aruba.” 


Pueblo di Aruba ta keda invita pa celebra cu e famia grandi 
di Wind Creek Aruba despues di e pagara cu nos tradicional 
Dande cu lo canta y duna tur presente bendicion, ambiente 
lo sigui cu Robert Jeandor y su solo banda show for di 1:30 
te cu 4or na e stage dilanti Cafe The Plaza. 


Probecha di nos bar & restaurantnan of haci e ultimo shop- 
ping prome cu aña caba y ainda participa den nos campaña 
di “Unwrap the Magic” di Renaissance Mall, regalando un 
vakantie pa Disney World cu un balor di $10.000. Pa participa 
ta hopi facil, skirbi bo nomber, e-mail y number di telefon 
patras di bo recibo di un di e tiendanan di Renaissance Mall, 
deposita esaki den nos Christmas box situa den e centro 


di Renaissance Mall. Ganadornan lo wordo anuncia dia 9 di 
Januari. Wind Creek Aruba ta desea henter pueblo di Aruba 
un Feliz aña 2024! 


Pa mas informacion por bishita www.themallaruba.com of 
Facebook page Careers at Wind Creek Aruba. 


Dia 31 di december pa 1’or di atardi 


Wind Creek Aruba ta cende pagara 

A 
nualmente Horacio Oduber Hospital (HOH) ta haci un 
analisis di bishitantenan cu a acudi na departamento di 
Emergencia durante e dianan di fiesta. Dianan di fiesta unda 
cada colega ta traha duro pa asina atende tur pashent cu 
yega cu un of otro problema medico na departamento di 
emergencia. 


Na prome luga HOH kier gradici full e team aki cu a traha 
incansablemente durante e dianan di Pasco. Por bisa 
compara cu otro añanan e aña aki tabatin un cantidad 
averahe di pashentnan cu a acudi na nos departamento di 
emergencia. Un total di 352 pashent a acudi e aña aki pa 
sea ricibi atencion medico na Departamento di Emergencia 
of na dokter na warda. Aña pasa tabatin 404 persona cu a 
acudi, na aña 2021 tabatin 319 persona, na 2020 tabatin 
284 persona y na 2019 esaki tabata un total di 332 persona. 


Mescos aña pasa, e analisis a cuminsa dia 24 di december 
pa 6am y a termina dia 27 di december pa 6am. Di e 352 
persona un total di 175 persona a ricibi atencion medico na 
departamento di Emergencia cual ta practicamente mita di 
e cantidad cu a presenta. Di e 175 pashentnan cu departa- 
mento di Emergencia a atende 56% ta femenino. E edad di 
mas chikito cu a atende e aña aki ta un baby di 20 dia y e 
pashent di mas grandi 95 aña. Y alabes e edad averahe cu a 
ser atendi tabata 44,1 aña di edad. 


Ta interesante tambe pa analisa e motibo di mester acudi 


na departamento di emergencia. Di e 175 pashentnan cu a 
acudi na Departamento di Emergencia 55 tabatin un of otro 
lesion di cual 4 tabata involucra den un accident di trafico, 3 
persona conecta cu incidente di violencia y 2 di intoxicacion. 
Otro motibonan pa acudi tabata pa dolor na pecho, dolor di 
stoma, sacamento, reaccion alergico, infeccion, falta rosea 
etc. 


Di e 175 pashentnan cu a acudi na Departamento di 
Emergencia un total di 33 pashent a ser admiti den Hospital. 
Di e 33 pashent cu a wordo admiti, 48% ta masculino y e 
grupo di edad mas comun cu ser admiti ta di 65 aña bay 
ariba cu un porcentahe di 64%. 


Nos departamento di Emergencia t’ey pa tur emergencia y 
nos Huisartsenpost (HAP) t’ey pa casonan cu no por warda 
te cu e siguiente dia pa wordo atendi door di bo dokter di cas. 
Akinan bo lo por discuti bo condicion medico cu un dokter di 
cas. E dokter di cas lo por controla y haci un check-up. Si ta 
necesario, por receta remedi na e pashent. Tene na cuenta 
cu na HAP no ta saca sanger, haci un echo of un CT-scan y 
tampoco por manda bo pa un oficina di specialista. 


Hospital kier pidi tur hende pa bay poco poco e ultimo siman 
di 2023. Cuida bo mes, cuida otro y bo salud y corda cu bo 
tin un famia cu ta stima bo ta warda bo na cas. Y si encaso 
bo mester di asistencia medico corda tambe cu nos famia di 
HOH semper t’ey! 


HOH cu informacion di algun dato 


Analisis dianan di Pasco na Departamento di Emergencia 

D 
en ultimo luna di aña Aruba Lions Club ta sigui yuda den 
comunidad cu su proyectonan entre otro cu e “Smile 
Mobile” cu a pasa na cas di cuido pa nos grandinan y haci 
limpiesa di e dentadura nan of tambe drecha si ta necesario. 
Esaki sigur ta un bunita gesto pa prepara e grandinan tam- 
be pa drenta e temporada di fin di aña cu un bunita sonrisa 
y sigur ta contribui na e calidad di salud. 


Mescos tambe Aruba Lions Club su hobennan di Aruba LEO 
Club a haci nan proyecto cu cena pa e muchanan den nece- 
sidad y despues tambe a ricibi un pakete cu cuminda y un 
regalito di Pasco. 


Ultimo proyecto pa 2023 di Aruba Lions Club e biaha aki 
a concentra riba muchanan menos afortuna cu a hiba un 
pakete di cuminda y tambe un regalito pa por celebra nan 
Pasco feliz. 
Un gran cantidad di muchanan rond riba nos isla a haya 
bishita di e miembronan di Aruba Lions Club cu a entrega 
esakinan personalmente n’e muchanan y deseando nan tur 
cos bon y sperando cu e gesto aki nan por pasa un dushi 
temporada di fin di aña. 


Pa mas cu 75 aña Aruba Lions Club ta contribui na su comu- 
nidad y ta sigui cu e tradicionnan pa sigui cu e trabou dificil 
aki pa busca e fondonan den comunidad pa sigui yuda esnan 
den necesidad. 


Aruba Lions Club cu esaki kier a gradici tur comerciante cu 
semper a sa di yuda den e proyectonan, su colaboradornan, 
tur den nos comunidad cu semper ta sostene e proyectonan, 


pa nan aporte asina valioso pa por duna bek na comunidad. 


Alabes kier a desea tur hende, pueblo en general pa por 
celebra e fin di aña den harmonia cu bisiña, famia y cono- 
cirnan y pa esnan pa cualkier motibo ta den tristeza of pa 
motibo di malesa no por celebra, ta desea nan tambe hopi 
forsa y positivismo pa e 2024 por tin prosperidad, salud y 
felicidad. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Aruba Lions Club cu pakete di Pasco pa muchanan 

T 
a dificil imagina sinti bo mes so den e mundo actual. Cu red 
social, mensahe di texto y virtual… tur… logra haya cualkier 
alone quality time ta mas dificil cu nunca. Sinembargo, hopi per- 
sona parce ta sinti nan menos conecta cu hende y e mundo rond 
di nan. P’e personanan aki, soledad por converti den un forma di 
bida. Soledad prolonga por afecta algo mas cu e estado di animo. 
Por yega na ta perhudicial p’e salud fisico. Esaki ta algun di e for- 
manan cu soledad ta afecta bo curpa. 


Falta di soño 
Ora cu bo ta sinti bo so, bo por pasa hopi mas tempo riba cama, 
pero probablemente lo bo no ta drumi bon. E personanan soli- 
tario tin e tendencia di sufri di insomnio y interupcion frecuente 
di soño. 


Mayor riesgo di demencia 
Bo por ta rondona di hende y sigui sinti bo so, si bo no establece 
contacto real. E estudionan a demostra cu e personanan solitario 
tin mas riesgo pa sufri di demencia compara cu esunnan cu ta 
biba nan so pero ta mantene relacion personal solido. 


Inflamacion 
E personanan cu ta sufri di soledad cronico ta mas propenso pa 
tin un sobre expresion di gen relaciona cu cel cu ta produci un 


respuesta inflamatorio. Aunke e inflamacion a corto plaso no sa 
ta un preocupacion importante, e inflamacion persistente por 
aumenta e riesgo di sufri di malesa di curason y cancer. 
Aumento di peso 
Ora cu un hende ta sintie su so, e ta purba di yena e bashi crea 
p’e falta di conexion humano. Un di e formanan mas comun di 
haci esaki ta cu cuminda. Pensa riba tur e peliculanan cu bo a 
mira caminda e personahe deprimi y cu e curason kibra ta dal un 
‘portie’ di ijscream, chuculati, pizza, pasta…. Cualkier ‘comfort 
food’ cu ta na su alcance! 
E ta yena un bashi, pero ta pone su salud na peliger den e proceso. 
Ta trata di un slip pendiente cu por caba den un problema grave 
manera diabetes, presion halto y malesa di curason. 


Nos tur ta sinti nos so tin biaha. Ta perfectamente normal. Pero 
ora cu e ta bira den algo constante den nos bida, ta importante 
pa haci lo posibel pa combatie p’e no afecta nos bienestar fisico. 
A continuacion, nos consehonan pa mantene soledad leu fo’i nos. 


Corda pa haci di bida sano parti di cada dia! 


Aki ta sigui algun receta pa vence soledad. 
Haya bo tribu: Esaki t’e personanan cu ta compronde bo. Nan ta 
cubri bo lomba y abo di nan. Steun riba otro. Disfruta di e conex- 
ionnan genuino aki. Tin un tribu por hasta yuda bo biba un tiki 
mas. 
Haci contacto cara a cara: E rednan social ta hopi bon, pero bo 
no ta biba den nan. Haci e esfuerso pa bo reuni cu famia y amigo 
en persona. Ta e ora bo ta establece conexion profundo. Lo bo 
mantene soledad riba un distancia mientras cu bo ta disfruta di 
bida y bo ta diberti. 


Desconecta: Na luga di conecta riba bo Wi-Fi, conecta cu natu- 
ralesa. Sali bay den aire liber semper cu bo por. Bay keiro den un 
parke, contempla un bahamento di solo, hunga cu bo yiunan den 
e patio patras, dal un keiro riba bicicleta. Disfruta di naturalesa 
pa nutri bo curpa y alma. 


Ki ta pasa cu bo curpa ora cu tin soledad prolonga 

D 
espues di a trece dos tema kompa cu 
ta den circulacion pa e ultimo 2 añan- 
an di cual un di nan a pega fuerte cu ta ‘To 
Love Somebody’ un cover di e agrupacion 
The Beegees, nos artista,cantante resi- 
dencia na Hulanda Nando Chirino ta trece 
un tema completamente nobo riba merca- 
do den colaboracion cu e cantante com- 
positor Stanley Clementina conoci como e 
Kompa Guru. 


“Honey People” ta e titulo di e Power 
Kompa aki, e tin un ritmo hopi alegre, 
sabroso cu a cay na su luga pa ceramento 
di e aña aki y pa habri 2024 cu celebra- 
cion di nos Carnaval 70. E cancion aki ta 
haya su promocion na solamente aki na 
Aruba, pero na Antias en general y tambe 
na e Islanan Caribe manera Martinique 
y Quadalupe, unda e ritmo aki ta masha 
gusta. 


Nando Chirino no ta un artista desconoci 
pa nos aki na Aruba, den añanan 90 Nando 
a sa di participa den festivalnan di Calypso 
y Roadmarch unda el a trece un tremendo 
roadmarch cu te awe nos por scuch’e 
resona den temporada di Carnaval cu ta 
e roadmarch ‘Wapa Eh’, Scarecrow’. Desde 
aña 2002 Nando ta residencia na Hulanda 
unda e ta forma parti di e banda La Fiesta 
Allroundband unda e ta e cantante prin- 
cipal, y tambe Nando ta haci presenta- 
cion como solista y cu su banda Nando & 
Friends. 


Nando y Stanley, ta coleganan musical 
pa 25 aña caba y e aña aki porfin nan a 
uni forsa pa trece un cancion nobo cu un 
ritmo sabroso pa por gosa di dje. Stanley 
Clementina cu tambe ta residencia na 
Hulanda a saca varios cancionan cu ta 
bon resona na Corsou, Boneiro y tambe 


aki na Aruba, un di e cancionnan hopi 
gusta ta ‘Masha Ten’ cu el a presenta cu 
su banda C-Shaw un cover na Papiamento 
di e cancion ‘Bon Bon’ di e banda Haitiano 
Enposib. Stanley ta conoci pa ta e Kompa 
Guru di Antias y Hulanda ya cu Stanley a 
sa di inspira varios bandanan y artistanan 
na Aruba, Corsou, Boneiro y Hulanda pa 
laga e ritmo di kompa resona, trece e 
dushi ritmo aki bek pa nos. 


Nando y Stanley sigur lo sigui uni forsa 
den 2024 y trece proyectonan musical pa 
nos pueblo, por disfruta di ‘Power Kompa 
‘HONEY PEOPLE’ por medio di e plata- 
forma Youtube, y diferente otro plata- 
forma digital. 


Nando Chirino y Stanley Clementina ta 
plug in un Power Kompa ‘HONEY PEOPLE’ 

D 
en un aña marca pa descubrimento revolucionario, e 
cientificonan a devela secreto cu durante hopi tempo a 
evadi nos comprension di historia. 
For di descubri e identidad berdadero di un lider prehis- 
torico na Spaña te cu descifra e pergaminonan antiguo di 
Herculaneum, aki tin e seis misterionan historico cu a resolve 
den 2023. 


1. Devela e identidad berdadero di un lider prehistorico 
Un skelet di 5 mil aña di antiguedad haya cerca di Sevilla 
(Spaña) cu un espectacular cuchiu di cristal a lanta intriga. 
Inicialmente a kere cu tabata trata di un homber hoben, pero 
un analisis mas detaya di e djentenan a revela un buelta 
sorprendente: e restonan tabata pertenece na un lider 
prehistorico femenino. E revelacion aki ta desafia e stereoti- 
ponan riba e sociedadnan primitivo y ta priminti un era nobo 
den e comprension di e structuranan social prehistorico. 


2. E ingrediente secreto di e concret Romano 
E resistencia di e concret Romano, ehemplifica p’e struc- 
turanan manera e Panteon, a babuca e cientificonan. Na 
2023, un estudio a identifica e ingrediente misterioso di 
su durabilidad: e fragmentonan di calichi. Anteriormente 


pasando esey, a descubri cu e pidanan blanco den e concret 
lo a permiti e material cura scheur, ilustrando riba e tecni- 
canan antiguo di construccion. 
3. E apariencia berdadero di Otzi, e homber di ijs 
Otzi, e figura momifica haya den e Alpen Italiano, tabata un 
bentana habri den e bida antiguo. Sinembargo, un analisis 
genetico realisa na augustus a revela un detaye sorpren- 
dente: Otzi tabatin cuero scur, wowo scur y probablemente 
tabata pelon. Esaki ta reta e e imagen popular di un Otzi 
di cuero blanco y barba y ta demostra e poder di analisis 
genetico pa redefini e figuranan historico. 


4. E DNA ta devela ken tabata e doño di un hanger di 20 mil 
aña di antiguedad 
Di e cueba di Denisova na Siberia, a descubri un hanger di 
weso di bina y cu ne, e DNA antiguo di su portador: un muhe 
di entre 19 y 25 mil aña pasa. Perteneciente na un grupo cu 
vinculo genetico cu e prome Mericanonan, e descubrimento 
aki ta proporciona un vision raro di e bida di un muhe di 
Antigua Eurasia Noord. 


5. AI ta descifra manuscrito Griego antiguo 
E pergaminonan di Herculaneum, conserva p’e erupcion di 
Vesuvius, a warda e secretonan durante hopi tempo. Na 2023, 
un studiante di informatica a uza e Inteligencia Artificial pa 
descifra un palabra di un di e pergaminonan, loke a ilustra 
un gran avance. E tecnica aki ta permiti alberga speransa pa 
descifra pergamino hente y descubri e rikesanan di conoce- 
mento cu ta encera. 


6. E ingredientenan di momificacion Egipcio revela 
Analisando e residuo di tayer di embalsamento di antiguo 
Egipto, e cientificonan a devela e diferente substancianan 
uza den e momificacion, entre nan azeta vegetal, resina, vet 
animal y wax di bij. Esaki ta duna luz riba e proceso meticu- 
loso y e intercambio di material a larga distancia den Egipto 
antiguo. 


7. Un misterio cu ta dura: E enigma genetico di Beethoven 
Den un intento pa compronde e problemanan cronico di e 
salud di Beethoven, e cientificonan a extrae DNA di pida 
conserva di su cabey. Aunke a descarta algun malesa, e 
informacion genetico a ilustra un secreto familiar, pa cual e 
misterio di salud di Beethoven a keda den parti sin resolve. 


Cu paso di tempo, e revelacionnan aki no solamente a 
redefini nos comprension di pasado, sino cu tambe ta invita 
nos pa explora e misterionan innumerabel cu ainda ta keda 
pa descubri. 


Divulgando pasado: 


Shete misterio historico devela den 2023 y uno cu ta persisti 

WARDA bo curason riba tur cos, pasobra e ta e fuente di bida. 
Kita for di bo un boca engañoso, y tene lipnan perverso leu for di 
bo (Poverbionan 4:23-24) 


Pasobra for di paden, for di curason di hende, ta sali mal pensa- 
mento, fornicacion, ladronicia, matamento, adulterio. Echonan di 
cudishi y maldad, tambe engaño, sensualidad, envidia, calumnia, 
orguyo, bobedad. Tur e maldadnan aki ta sali for di paden y ta 
contamina hende (Marco 7:21-23). 


Mescos cu den awa, cara ta refleha cara, asina curason di hende 
ta refleha hende (Proverbionan 27:19). 


Hende por purba cambia tur cos. pero tin tres cos cu no por 
cambia, esey ta bo sanger, bo curason y bo cerebro. Y mas impor- 
tante ta cu Dios ta wak bo curason, pasobra for di bo curason 
tur cos ta sali. Hopi biaha nos ta pidi Dios algo, y Dios ta wak nos 
curason, for di caminda nos ta pidi, pasobra eynan e ta reconoce 
nos, peticion. Laga nos no lubida, cu prome cu nos pidi Dios algo 
ya Dios sa kico nos mester, pero nos curason ta indica e origen 
di nos peticion. Hopi biaha nos ta pidi pa compara, of pa competi 
cu otro hende, djis pasobra nos a mira cu un hende tin nos tambe 
kier tin mesun cos. Nos curason ta habri dilanti di Dios 24/7 y kico 
cu nos pensa y planea den nos curason Dios ta na altura di dje. 


Ta p’esey hende no por gaña Dios, ta p’esey hende no por haci bofon di Dios, aunke awendia hopi ta purba, y ora e conse- 
cuencia bini, nan kier rabia y grita, pero di berdad, di berdad, Dios no ta haci wega, Dios tin hopi pasenshi, Dios kier pa 
tur por yega na conocemento di e berdad, pero ta hende mes ta scoge pa bida eterno, of pa morto eterno. 


Un curason alegre ta haci cara contento, ma ora e curason ta tristo, e spirito ta kibra (Proverbionan 15:13). Bo ta nota 
na cara di un hende, kico ta pasando cu ne, pasobra e expresion di cara, ta laga bo sa e condicion di curason. Cerca un 
mucha esey ta notabel mesora ora su curason no ta contento, y cerca hende grandi cu no kier pordona ta bini un expre- 
sion di amargura den e cara, cual ta sali for di e curason. 


No ta pornada Dios ta pidi un curason puro, pero tambe Dios ta bisa pa nos warda nos curason. Un curason cu ta scucha 
redo, malicia, inmoralidad, perversidad constantemente ta daña. Ora un hende ta haci malo cu su prohimo, por ehempel, 
un hende cu ta comete adulterio, viola, abusa di mucha, habito sexual contrali na e naturalesa di Dios, violencia rela- 
cional, su curason a wordo daña y asina su curason a aparta for di Dios, y den e caso aki unico cos cu por yuda un 
persona asina, ta arepenti y entrega su bida na Dios, pa su curason por tin paz. 


David a bisa despues di a arepenti di su pica di adulterio cu Bethsabe, e a sconde y a manda mata Urias, y a purba sconde 
tur cos, pero dilanti di Dios nada no ta keda scondi. Den Salmo 51: 10: Crea den mi un curason limpi O Dios, y renoba un 
spirito recto den mi. No tira mi for di bo presencia, y no kita Bo Spirito Santo for di mi. 
David a reconoce e consecuencia di su pica, y esey ta locual hopi hende no kier haci, nan ta keda den nan capricho y 
duresa di curason, cual ta lanta e furia di Dios pa nan mes (Romanonan 2:5). 


Fortaleza pa Famia 


Sinceramente, Pastor Marcel Balootje 


Dios ta aprecia un curason puro 


Diahuebs, 28 December 2023 
26 
AWEMainta 


In Memoriam di Sr. Dominico ‘Domi’ Tromp 


Ex-Diputado den Eilandsraad, maestro di scol, politico, fundado, director y actor den Mascaruba 
9 december 1935 - 19 december 2023 na edad di 88 aña. 


DOMINICO Tromp, a nace na Aruba riba 
dia 9 di December 1935  den bario di 
Montaña. 
Yiu di † Ignacio Tromp y † Maria Tromp- 
Semeleer.  
Domi ta casa cu sra. Yvonne Tromp-Frans 
y ta tata di dos yiu muhe, Sra. Drs. Marisol 
Tromp y Drs. Lelicia Tromp, welo di dos 
nieta, Dominique Lopez y Marie Louise 
Lopez. 


El a sigui enseñansa te cu e di tres klas 
di H.B.S. na Aruba y despues a bay 
sigui Kweekschool na Baarle-Nassau 
na Hulanda, na unda el a gradua como 
maestro di school na 1955. 
Na 1959 el a obtene su Diploma di 
Hoofdakte na Aruba. Durante 10 aña 
largo el a duna les na Enseñansa Basico 
y despues desde 1967 el a traha na 
Departamento di Enseñansa. 


Cu 19 aña e tabata maestro di scol y 
a duna les na entre otro scol di Santa 
Cruz, Sint Jan School, Paradera, Pastor 
Kranwinkel, Savaneta, Heilighart School, 
San Nicolaas, Graf von Zinzendorf School, 
Oranjestad, Dominicus College y Noord na 
Sint Aloysius School. 
Desde su regreso di Hulanda na aña 1955, 
Domi ta activo riba tereno politico, social, 
y cutural. Como hoben Domi tabata activo 
durante 10 aña den AVP, tempo di Shon A. 
Eman. 


Pa casi 9 aña E tabata Miembro di 
Parlamento di Aruba. PPA tabata di 1955 
- 1975 e partido politico mas grandi di 
Aruba. PPA tabata di 1951 te cu 1986 den 
Eilandsraad di Aruba. Di 1965 pa 1967 El a 
ocupa e puesto di Diputado di Enseñansa 
y Diputado di Domeinbeheer, Landbouw, 
Veeteelt en Visserrij.  Di 1975 pa 1977 
Dominico Tromp tabata Lider di PPA. Dia 5 
di maart 1971, Domi a presta huramento 
como Miembro di Staten. 


Riba tereno  social-cultural E tabata 
activo como presidente  di e organ- 
isacion ‘Centro Apostolico Arubano’ y pa 


10 aña largo a ocupa e puesto di presi- 
dente di e grupo teatral ‘Mascaruba’, di 
cual E ta co-fundador y actor di grupo 
teatral Mascaruba tambe. Alabes E tabata 
pa algun aña, presidente di ‘Stichting 
Teatro Arubano’. Domi tabata presidente 
di Stichting Ser’i Noka. E tabata miembro 
di e Comision di Becas y Comisario di 
‘Volkscredietbank’. 


Domi tabata presidente di Stichting Capilla 
Cristo Sufriente na Madiki. Domi Tromp 
a yuda socialmente pa 10 aña como 
Sinterklaas di Sint Jan School, Colegio 
Laura Wernet y pa mas otro scolnan. Pa su 
aporte dedica na nos comunidad, La Reina 
Beatrix a nombr’e como OfÏcier in de Orde 
van Oranje Nassau na 1986. Den Politica 
tambe El’a sirbi su pueblo como miembro 
di Conseho Insular (Eilandsraad). E tabata 
lider di Partico PPA  den PPA su añanan 
di gloria. Ademas Domi a representa 
Aruba, su isla natal diferente biaha den 
exterior den comisionnan di Gobierno y 
Parlamento. El a keda como 30 aña activo 
den politica. 


Mira como tata y persona: 
Semper e tabata un tata cu tin hopi 
pasenshi. E tabata dedica hopi tempo na 


scucha y yuda hende y papia personal- 
mente cu esnan cu acerc’e cu un prob- 
lema. E telefon di cas tabata ring hopi, te 
hasta ora cu no tabata tempo di campaña 
politico y e hendenan dje tempo ey cu 
tabata bishita na su cas, esaki tabata graba 
den memoria di su yiu Marisol. Pasobra no 
tabatin internet, ni social media, medianan 
digital, etc. Esey kiermen den weekend su 
famia tabata haci bishita, na amistadnan 
cu despues nan yiunan tambe tabata keda 
cu contacto. Cu tempo el a sali fo’i politica, 
y a stop di bisti holoshi. Door ningun hende 
nunca por a pur’e. 


Di Marisol su prome guitara, prome ency- 
clopedia (e tempo ey no tabata existi 
Google..), Domi su estimulo pa su yiunan 
studia y lesa hopi buki...semper t’ey. Te 
hasta cu tur dia despues di scol ta hiba 
nan biblioteca pa cambia e bukinan cu 
nan a lesa e dia anterior, etc. Esakinan ta 
cosnan cu e keda corda den nan memoria 
particularmente, ya cu una bes cu nan a 
bay studia na Hulanda, e contacto a bira 
tur siman na telefoon cu otro. Marisol te 
hasta a actua hunto cu Domi den algun 
obra teatral di Mascaruba, esaki ta mustra 
cu semper Domi tabatin su dedicacion. 
>>> 

“Mi no a muri, Ta pesey mi no a bisa ayo. 
Mi a djis habri mi halanan y bula bay keiro, Boso a keda atras. 
No laga tristesa domina boso, Keda uni un cu otro pa mi alma, Esey lo 
ta un alegria. 
Recordami cu hopi amor.” 


Cu dolor na nos curason pero conforme cu boluntad di Dios nos ta 
anuncia fayecimento di: 


Hyacintha Lazarita 
Arends-van der Linden 
Mihor conoci como: “Chenta” 
Nomber di cariño: “Mama Chenta”, 
“Mama Dushi” y “Tanta Chenta” 
*17-December-1940 - †24-December-2023 


Na nomber di su: 
Mayornan: 
†Atanacio (Nachi) y 
†Nemencia Dorothea (Doorchi) v/d Linden-Schwengle 


Esposo: †Emiterio (Theo) Arends 


Yiunan: 
June y Michael de Cuba-Arends 
Monica Arends y Donald Ruiz 
Tonia Arends 


Nieto y Nietanan: 
Maybelline y Gino Hodge-de Cuba 
Shakaina Querero 
Joseph y Allyson Winterdal- Ponson 
Josephine Winterdal 
Jumayline de Cuba 


Mescos cu nieto: Garrick Bislip 


Su bisanieta: Ginayli Hodge 


Rumannan: 
†Theresa v/d Linden 
†Cresconia (Grace) v/d Linden 
†Rosalito (Jani) y Cleana v/d Linden- Thijsen 
Avelina (Beca) y Servito Thijsen- v/d Linden 
Marianita (Mary) v/d Linden 
Ignacio (Theo) y Rubia v/d Linden- Geerman 
†Calista (Cala) y Romy Gunsam 
Francisca (Fransje) y Luis Tromp- v/d Linden 
Theodora (Maira) v/d Linden 
Dorothy (Dorry) y Ralph Singh- v/d Linden 


Subrino y Subrinanan: 
Eddy, Johnny, Graham, Reginald, †Milton, Otmar, Clejean, Neil, Ivar, 
Aislyne, Carol, Mirlanda, Melusina, Tutya, Liza, Wendy, Loufran, 
Luigi, Keith, Ron, Amanda, Natasha y Robert. 


Swa y Cuñanan: 
†Bernardo (Benny) y †Petra Arends-de Kort y yiunan Miriam y 
Reynold (Rennie) 
†Albertina (Betty) Arends 
†Segundo (Dunchi) y Ernita (Erna)Arends-Croes y yiunan Paul (Frenk) 
y Judy 
Zenovio (Bubu) y Maria Elisabeth (Lies) Arends-Croes y yiunan Zenia 
y Ellon 


Tanta di respet: Chichi vd Linden y famia 


Su ayudante y amiga di cas Angel 
Su amiga di cas Dora Geerman y Regina Arends 
Tur su amiganan di Cas Marie, Club Hardin, Samen Oud, Casa del Mar 
y Aruba JCI. 


Primo, prima nan y demas Famia y conocirnan: v/d Linden, Arends, de 
Cuba, Hodge, Ruiz, Querero, Winterdal, Ponson, Thijsen, Winterdaal, 
Ras, Geerman, Kock, Cecilia, Gunsam, Peijs, Tromp, Refunjol, Singh, 
de Kort, Croes, Evertsz, Schwengle, Garcia, Hijmering, Rasmijn, 
Engelbrecht y Bislip. 


Nos ta pidi nos disculpa si den nos tristesa, nos a lubida algun famia, 
amigo y conocir. 


Ta invita demas famia, bisiña, amigonan y conocirnan pa asisti na e 
acto di entiero cual lo tuma lugar Diasabra, 30 di December 2023 for 
di 2or pa 4or di atardi, na misa Sagrado Curason na Savaneta despues 
sigui pa Santana San Hose na Savaneta. 


Oportunidad pa condolencia lo ta Diabierna, 29 di December 2023 for 
di 7’or pa 9’or di anochi na Ad Patres Funeral Home & Crematorium. 


Nos ta lamenta cu despues di intiero nos no lo ricibi bishita di 
condolencia na cas. 


Staff y personal di Ad Patres Funeral Home & Crematorium ta extende 
nos mas profundo condolencia na famia di e fayecida. 


Mascaruba: 
Domi Tromp hunto cu 7 otro persona a funda e grupo di teatro MASCARUBA riba 
10 di april 1961. Esaki tabata un deseo di Cultureel Centrum Aruba (CCA) su pres- 
idente Jean Beaujon. Aki Mascaruba a ser lanta fo’i di actornan di teatro parokial 
y teatro amateur. Den e prome añanan di su fundacion, Domi tabata hopi activo. 
Durante 5 aña Domi a fungi como presidente di Mascaruba, como tal el’a duna 
direccion na e grupo teatral y a conseha tocante obranan pa presenta. 


Domi Tromp hunto cu Sr. Oslin Boekhoudt d.f.m. a traha hunto pa alcansa cu 
Mascaruba por a haya uzo di Ser’i Noka na Santa Cruz, unda cu na 1962 a presenta 
den aire liber e bunita obra yama ‘Maria di Ser’i Noka’. E obra aki tabata un exito 
rotundo. Tambe Domi a logra pa funda un otro fundacion na 1963 cu e meta pa 
desaroya Ser’i Noka (Stichting Ser’i Noka) mas, e.o. riba tereno cultural. 


Domi a bira hopi conoci como actor. El a actua den 7 obra grandi, e.o.: 
‘Veneno Sabroso’ na 1961; 
‘E anochi di 16 di januari’ na 1962; 
‘PPGGG’ (Puito, Polechi, Gaito, Galiña, Gai) na 1963; 
‘Maria di Ser’i Noka’ na 1963; 
‘Suerte di Pushi Preto na 1964; 
‘Vengansa di un Chines na 1965; 
Na 1966 Domi a dirigi e obra ‘Caminda di Santa Cruz’. 
Y asina tin mas otro obranan den cual el a actua tambe manera e.o.  ‘E burachenan’, 
‘Keintura di Amor’, ‘Otro gai ta canta’ y ‘No core rond sunu’. 


Den añanan cu Domi no a actua, e tabata forma parti di Team di Produccion. Na 
su encargo tabata tur propaganda pa e obra, traha tickets y benta di esakinan. Pa 
varios obra Domi a laga traha ‘Jingle’ y/of un cantica pa duna propaganda pa e 
obra cu un touch extra. Tambe Domi tabata percura pa laga traha un poster pa e 
obra. Domi su trabou como e persona di propaganda tabata grandi. 


Domi awo pa mas o menos 10 pa 15 aña no tabata activo mas ya cu su salud a bay 
atras. Mascaruba ta hopi agradecido na Dominico ‘Domi’ Tromp pa tur loke el’a haci 
pa Mascaruba. 


Compila pa Stanley Dabian, Lelicia Tromp, Marisol Tromp, sra. mr Yvonne Spellen. 

Na een leven vol toewijding aan haar 
echtgenoot, kinderen, kleinkinderen, 
achterkleinkinderen en leerlingen is op 23 
december 2023 op 93-jarige leeftijd overleden 
onze moeder, schoonmoeder, grootmoeder en 
overgrootmoeder 


Antonia Jacoba 
Hagens – van der Have 


Echtgenoot: 
George Harold Hagens † 


Kinderen en echtgeno(o)t(e): 
Erna en Rob 
Harold en Lydi 
Eric en Estafani 
Glenn † 
Yvonne en Min 
Jenny 


Kleinkinderen en gezin: 
Natasha en Gino 
Jacqueline en Mandy 
Andrew, Emill, Emily, Bella en George 
Jo-Ann, Brian en Jhon Edward 
Zuyata en Deidre 


Huisvrienden: 
Marlene en Loekie 


De begravenis zal plaatsvinden op vrijdag 29 
december 2023. 


Gelegenheid om afscheid te nemen van 14:00 
tot 16:00 uur bij Aurora Funeral Home, Cumana 
76, Watty Vos Blvd, Oranjestad, Aruba. 


En als ik dood ben, treur dan niet 
Ik ben niet echt dood, moet je weten 
Het is mijn lichaam dat ik achterliet 
Dood ben ik pas, als jij mij bent vergeten 
(Bram Vermeulen) 


Hiermee maken wij bekend dat 


Margreet Roose-Tissink 
is overleden op 17-12-2023 
Zij was de weduwe van Jacobus (Ko) Roose 


Moeder van: Manita en Astrid Roose 
Oma van: Floris, Marnix en Ruben Meeuwis 


De plechtigheid vindt plaats op zaterdag ochtend 
30 december 2023 te Aurora Funeral Home van 
9 tot 11 uur en daarna brengen we haar naar de 
centrale begraafplaats te Sabana Basora. 


Margreet is 89 jaar oud geworden. 


Señor ta mi wardador, mi no tin falta di nada. 
Den cunuco di yerba berde e ta ponemi 
sosega. E ta hibami na awa tranquil, pa mi 
bolbe haya forsa. 
Salmo:23 


Cu inmenso tristeza na nos curason, nos ta 
anuncia fayecimento di: 


Mario Tromp 
Mihor conoci como: 
“Chomai of Mai” 
*16-08-1937 - † 25-12- 2023 


Na nomber di su: 
Yiunan: 
Ivy y Reynaldo Geerman 
Bianca y Humphrey Frolijk 


Nieta- y nietonan: 
Iddy Geerman y Jean-Rick Werleman 
Yvar Geerman 
Jovanca Frolijk 
Jomaikel Frolijk 


Bisanieta stima: 
Jolique Frolijk 


Ex casa y mama di su yiunan: 
Patricia Werleman 


A cuide te na final manera yiu: 
Reynaldo Geerman 


Ayudante: 
German, Filomena, Betesda Home Care 


Rumannan: 
† Jacinto y † Josefa (Fita) Tromp-Trimon 
†Juan Tromp y Aida Tromp-Dijkhoff 
† Faustina Tromp 
Judith Falconi-Tromp y Robert (Robby) 
Glenni Tromp 
† Romi Tromp 


Subrino- y subrinanan: 
Morris Tromp y famia 
Jillian Falconi y famia 
Raymond Tromp y famia 
Jo-Ann Hoogendoorn y famia 
Josimar Coutinho 
Janice Croes 
Alfredo Tromp y famia 
Juan Tromp 
Juanucho Tromp y famia 
Sharlyn Ruiz y famia 


Tur su ihanan, primo(a)nan 


Demas famianan: 
Geerman, Frolijk, Werleman, Tromp, Dijkhoff, 
Figaroa, Ruiz, Falconi, Hoogendoorn, 
Coutinho, Kelly 
Acto di despedida lo tuma lugar: Diabierna 
29 di December 2023 na Aurora Funeral Home 
di 9.00 pm – 11.00 am. Cremashon lo tuma 
lugar den seno familiar. 


Lamentablemente despues di despedida nos 
no por tuma bishita di condolencia mas na 
cas y tambe nos disculpa si den nos tristeza 
nos por a lubida di un of mas famia. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Susana Ann Mary Arrindell 
*29-11-1933 - †26-12-2023 


Acto di entiero lo wordo anuncia despues. 


Rumannan y famia kiera bisa un danki di curason 


Na tur famia, amigo-y conocirnan pa lo ke 
a comparti y tur palabranan expresa cu 
fayecimento y entiero di nos defunto stima: 


Dominico Bernabela 


Danki pa tur jamada y mensahenan. Un danki 
grandi ta bai na pastornan Doedel Sophia y 
Marcel Balootje pa nan bunita testimonio y canto. 
Na Sra. Keila cu a dune sosten den su ultimo 
momentonan. Na Eljena Cleaning Services pa nan 
atenshon. 


Na tur cu a colabora pa e bunita tractado y tur 
persona cu a haci un donashon pa Centro Aliansa 
Nobo. Danki pa boso generosidad. Un danki 
tambe ta bai na Aurora Funeral Home pa nan 
excelente servicio 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Roberto A. Maria 
*17-04-1954 – †25-12-2023 


Acto di entiero lo wordo anuncia despues. 

